rejauldu/bengali-wikipedia huggingface dataset:
শারিফাহ জারেনা হলেন ব্রুনাইয়ের একজন নারী বৈমানিক, যিনি ব্রুনাইয়ের প্রথম নারী বৈমানিক হিসেবে বাণিজ্যিক বিমানের মূল বৈমানিক হিসেবে দায়িত্ব পালন করেছেন।  জীবনী শারিফাহ জারেনা ২০০৩ সালে যুক্তরাজ্যের ক্যাবায়ের ফ্লাইং স্কুল থেকে পাইলট ক্যাডেট হিসেবে শিক্ষাগ্রহণ সম্পন্ন করেন। ২০০৪ সালে তিনি যুক্তরাজ্যের লোগোনাইর এয়ারলাইন্সের সাথে দুই বছরের জন্য যুক্ত হন। এরপর তিনি ব্রুনাইয়ে ফিরে আসেন এবং দেশটির রয়্যাল ব্রুনেই এয়ারলাইন্সের বোয়িং ৭৬৭ উড়োজাহাজে ফার্স্ট অফিসার হিসেবে দায়িত্ব গ্রহণ করেন।  ২০০৭ সালে তিনি সিনিয়র ফার্স্ট অফিসার ও ২০১২ সালে প্রধান বৈমানিক হিসেবে পদোন্নতি পান। তিনি ব্রুনেই এবং গোটা দক্ষিণ-পূর্ব এশিয়ার প্রথম নারী বৈমানিক হিসেবে কোনো বাণিজ্যিক বিমানের প্রধান বৈমানিক হিসেবে দায়িত্ব পালন করেন। তিনি সে সময়ে বলেছিলেন, "বৈমানিক পেশাটিকে মানুষজন সাধারণত পুরুষদের পেশা হিসেবে মনে করে থাকে। একজন নারী হিসেবে, একজন ব্রুনেইয়ীয় নারী হিসেবে এটা একটি বড় অর্জন। এটা নতুন প্রজন্মের নারীদের বলবে যে, তারা যা স্বপ্ন দেখবে, তারা তা অর্জন করতে পারবে।"  ২০১৬ সালে তিনি একদল নারী বৈমানিক নিয়ে বিমান পরিচালনা করে ব্রুনেই থেকে ব্রুনেই থেকে সৌদি আরবে বিমান পরিবহন করে ইতিহাস সৃষ্টি করেছিলেন। এটি ছিল প্রথম বিমান যাত্রা, যেখানে বিমানের সব বৈমানিক ছিলেন নারী। তারা এমন সময়ে বিমান সৌদি আরবে নিয়ে গিয়েছিলেন, যখন সৌদি আরবের নারীদের ড্রাইভিং লাইসেন্স লাভের এখতিয়ার ছিল না। তারা ব্রুনেইয়ের জাতীয় দিবসে বিমানযাত্রা করেছিলেন। তিনি বৈমানিক ডিকে নাদিয়াহ পিজি খাশিয়েম ও সারিয়ানা নর্দিনকে সাথে নিয়ে বিমানযাত্রাটির নেতৃত্ব দিয়েছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:নারী বৈমানিক বিষয়শ্রেণী:বাণিজ্যিক বৈমানিক বিষয়শ্রেণী:নারী বাণিজ্যিক বৈমানিক
মূলত কোম্পানী শাসনামলেই মহেশখালী দ্বীপটি ইংরেজদের নজরে পড়ে। সাগরের মাঝখানে অবস্থিত মনোরম দ্বীপটি, ১৭৭৯ খ্রিষ্টাব্দে রবার্ট ওয়ারলেজ নামক জনৈক ইংরেজ কর্মচারী, বন্দোবস্তি নেবার জন্য আবেদন করলে ১৭৮২ খ্রিষ্টাব্দে চট্টগ্রামে, দ্বীপটি বন্দোবস্তি সংক্রান্ত দলিল সম্পাদিত হয়। ১৭৮২ সালের ২০ নভেম্বর রবার্ট ওয়ারলেজ চট্টগ্রামের ইংরেজ কালেক্টর চার্লস ক্রাফটস-এর কাছে ২০,০০০ টাকার বিনিময়ে দ্বীপটি হস্তান্তর করেন। কিন্তু চট্টগ্রাম থেকে দুরত্ব আর যোগাযোগের অসুবিধার কারণে জনাব ক্রাফটস স্থানীয় দেওয়ান কালিচরণ কানুনগোর কাছে ৪০,০০০ টাকার বিনিময়ে দ্বীপটির মালিকানা হস্তান্তর করেন। কালিচরণ কানুনগো নিঃসন্তান ছিলেন। চণ্ডিচরণ নামক এক ছেলেকে তিনি দত্তক পুত্ররূপে গ্রহণ করেন। ১৭৯০ খ্রিষ্টাব্দে কালিচরণ কানুনগোর মৃত্যু হলে তার স্ত্রী প্রভাবতী মহেশখালীর মালিক হন। প্রভাবতির জীবদ্দশায় চণ্ডিচরণ শরৎচন্দ্র নামক এক পুত্রসন্তান রেখে মৃত্যুবরণ করলে ১৭৯৩ খ্রিষ্টাব্দের চিরস্থায়ী বন্দোবস্তের সময় শরৎচন্দ্র অপ্রাপ্তবয়স্ক থাকায় প্রভাবতীর নামে বন্দোবস্ত হয়। পরে শরৎচন্দ্র মহেশখালী দ্বীপের প্রজাবৎসল জমিদার হন। তিনিই জনসাধারণের পানীয় জলের অভাব মোচনের জন্য বিশাল একটি দীঘি খনন করেন (যা বর্তমানে উপজেলা প্রশাসনের সম্মুখে অবস্থিত)। পাকিস্তান সৃষ্টির পর ১৯৫০ খ্রিষ্টাব্দে নুরুল আমিন সরকার কর্তৃক জমিদারী প্রথার বিলোপ ঘোষণার পূর্ব পর্যন্ত শ্রীযুক্ত বাবু অজিত কুমার রায় বাহাদুর চৌধুরী মহেশখালী দ্বীপের জমিদার ছিলেন। বাবুদের মূল বাড়ি চট্টগ্রাম জেলার আনোয়ারা উপজেলার পরৈকোড়া গ্রামে। অজিত কুমার রায় বাহাদুর প্রজাবৎসল ও শিক্ষানুরাগী ছিলেন।  বিষয়শ্রেণী:জমিদার বাড়ি
বাহারক জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে সাঈদ নামক গ্রাম। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। জেলাটি তালুকান জেলা থেকে বিভক্ত করে গঠন করা হয়েছিল।  তথ্যসূত্র  বহিঃসংযোগ  Practice voting exercise in Baharak District, 2009  বিষয়শ্রেণী:তখর প্রদেশের জেলা বিষয়শ্রেণী:আফগানিস্তানের জেলা
thumb|ঙ্গোর বৌদ্ধবিহারে অবস্থিত সপ্তদশ শতাব্দীর চিত্রে ব্সোদ-নাম্স-র্ত্সে-মো ব্সোদ-নাম্স-র্ত্সে-মো () (১১৪২ - ১১৮২) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের চতুর্থ সা-স্ক্যা-খ্রি-'দ্জিন ছিলেন।   জন্ম   ব্সোদ-নাম্স-র্ত্সে-মো ১১৪২ খ্রিষ্টাব্দে জন্মগ্রহণ করেন। তিনি সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পো ও তার স্ত্রী মা-গ্চিগ-'ওদ-স্গ্রোনের () পুত্র ছিলেন।   পরিবার   শৈশবে ব্সোদ-নাম্স-র্ত্সে-মোর পিতাই তাকে হেবজ্র, চক্রসম্বর ও মার্গফল সম্বন্ধে শিক্ষাদান করেন। সতেরো বছর বয়সে তিনি গ্সাং-ফু-নে'উ-থোগ () বৌদ্ধবিহারে ফ্যা-পা-ছোস-ক্যি-সেং-গে () নামক বিখ্যাত বৌদ্ধ পন্ডিতের নিকটে এগারো বছর ধরে মধ্যমক দর্শন, বোধিচর্যাবতার ও প্রমাণবিনিশ্চয় সম্বন্ধে শিক্ষালাভ করেন।   পরবর্তী জীবন   ব্সোদ-নাম্স-র্ত্সে-মো ছাব্বিশ বছর বয়সে ছোস-লা-'জুগ-পা'ই-স্গো () নামক বিখ্যাত গ্রন্থ রচনা করেন। এছাড়াও তিনি বোধিচর্যাবতার, সম্পুততন্ত্র ও হেবজ্র তন্ত্র সম্বন্ধে টীকাভাষ্য রচনা করেন। তিনি মাত্র তিন বছর সা-স্ক্যা-খ্রি-'দ্জিন পদে থেকে তার ভাই গ্রাগ্স-পা-র্গ্যাল-ম্ত্শানকে পরবর্তী সা-স্ক্যা-খ্রি-'দ্জিন রূপে নির্বাচন করে অধ্যয়ন ও সাধনা করে বাকি জীবন অতিবাহিত করেন।   তথ্যসূত্র    আরো পড়ুন    Davidson, Ronald. 2005. Tibetan Renaissance. New York: Columbia University Press.  Gold, Jonathan. 2008. The Dharma's Gatekeeper: Sakya Paṇḍita on Buddhist Scholarship in Tibet. Albany: State University of New York Press.  Roerich, George, trans. 1976. The Blue Annals. Delhi: Motilal Banarsidas  Sakyapa Ngawang Kunga Sonam. synthesis of rnam thar, Cho Trin Vol. 1 Number 2.  Sakyapa Ngawang Kunga Sonam. 2000. Holy Biographies of the Great Founders of the Glorious Sakya Order. Lama Kalsang Gyeltsen, Ani Kunga Chodron, and Victoria Huckenpahler, trans and eds. Silver Spring, MD: Sakya Puntsok Ling Publications.  Stearns, Cyrus. 2001. Luminous Lives: The Story of the Early Masters of the Lam ‘bras Traditions in Tibet. Boston: Wisdom Publications.  Stearns, Cyrus. 2006. Taking the Path as the Result: Core Teachings of the Sakya Lamdre Tradition. Somerville, MA: Wisdom Publications.  বিষয়শ্রেণী:সাক্য ত্রিজিন বিষয়শ্রেণী:১১৪২-এ জন্ম বিষয়শ্রেণী:১১৮২-এ মৃত্যু
সশস্ত্র বাহিনী দিবস  সাংবার্ষিকভিত্তিতে ২১ নভেম্বর বাংলাদেশে পালন করা হয়। ১৯৭১ সালের এই দিনে বাংলাদেশের সেনা, নৌ ও বিমান বাহিনী সম্মিলিতভাবে মুক্তিযুদ্ধে পাকিস্তানি বাহিনীর বিরুদ্ধে আক্রমণের সূচনা করে।  অতঃপর ১৬ ডিসেম্বর ১৯৭১ সালে বাংলাদেশ-ভারতের সেনাদের নিয়ে গড়া মিত্রবাহিনীর কাছে পাকিস্তান হানাদার বাহিনীর প্রায় তিরানব্বই হাজার সেনা আনুষ্ঠানিকভাবে রেসকোর্স ময়দানে আত্মসমর্পণ করে। এ আত্মসমর্পণের মধ্য দিয়েই বিশ্ব মানচিত্রে স্বাধীন-সার্বভৌম বাংলাদেশের অভ্যুদয়ের পাশাপাশি বাংলাদেশের স্বাধীনতা যুদ্ধ-এর পরিসমাপ্তি ঘটে।   কর্মসূচী পালন  ঢাকা সেনানিবাসে অবস্থিত শিখা অনির্বাণে মহামান্য রাষ্ট্রপতি, প্রধানমন্ত্রী এবং তিন বাহিনীর প্রধানদের পুষ্পস্তবকের মাধ্যমে দিবসটি শুরু হয়। বিকেলে সেনাকুঞ্জে প্রধানমন্ত্রী, মন্ত্রীবর্গ, বিরোধী দলীয় নেতা এবং অন্যান্য উচ্চপর্যায়ের সামরিক-বেসামরিক ব্যক্তিবর্গ সংবর্ধনায় সমবেত হন। অন্যান্য সেনানিবাস, নৌ ও বিমানঘাঁটিতে অনুরূপ সংবর্ধনা অনুষ্ঠানের আয়োজন করা হয়। বাংলাদেশ বেতার ও বিভিন্ন টেলিভিশন চ্যানেলে অনির্বাণ নামীয় বিশেষ অনুষ্ঠান সম্প্রচার করা হয়। দৈনিক সংবাদপত্রসমূহে বিশেষ ক্রোড়পত্র প্রকাশ করা হয়। মুক্তিযোদ্ধাদেরকে প্রধানমন্ত্রী ও তিন বাহিনীর প্রধান কর্তৃক পুরস্কৃত করা হয়। সকল সেনা ঘাঁটিতে উন্নতমানের খাবার পরিবেশন করা হয়। সেনাবিভাগের প্রকাশনা থেকে যুদ্ধ ও সামরিক বাহিনী সম্পর্কীয় বিশেষ নিবন্ধ সহযোগে প্রকাশনা বের করা হয়।   আরও দেখুন   বাংলাদেশের স্বাধীনতা যুদ্ধ  বাংলা ভাষা আন্দোলন  বাংলাদেশ সেনাবাহিনী  বাংলাদেশের সামরিক বাহিনী  বাংলাদেশে পালিত দিবসসমূহ  বাংলাদেশের স্বাধীনতা যুদ্ধে সেক্টরসমূহের তালিকা   তথ্যসূত্র   বিষয়শ্রেণী:স্মরণ দিবস বিষয়শ্রেণী:বাংলাদেশের সরকারি ছুটির দিন বিষয়শ্রেণী:বাংলাদেশের সশস্ত্র বাহিনী বিষয়শ্রেণী:বাংলাদেশের ইতিহাস বিষয়শ্রেণী:নভেম্বর উদ্‌যাপন বিষয়শ্রেণী:বাংলাদেশে শরতের ঘটনা বিষয়শ্রেণী:বাংলাদেশের সামরিক ইতিহাস
ঘানা জাতীয় মহিলা ফুটবল দল মহিলাদের আন্তর্জাতিক ফুটবলে ঘানার প্রতিনিধিত্ব করে।  রেকর্ড ফিফা মহিলা বিশ্বকাপ  গ্রুপ পর্ব: ১৯৯৯, ২০০৩, ২০০৭ মহিলা আফ্রিকা কাপ অব নেশন্স রানার্স-আপ: ১৯৯৮, ২০০২, ২০০৬ তৃতীয় স্থান/সেমি-ফাইনালিস্ট: ১৯৯৫, ২০০০, ২০০৪, ২০১৬, ২০২৪ ডব্লিউএএফইউ জোন বি মহিলা কাপ চ্যাম্পিয়ন: ২০১৮ তৃতীয় স্থান: ২০১৯  তথ্যসূত্র  বহিঃসংযোগ   Official website, Ghanafa.org Facebook  X X WNT  বিষয়শ্রেণী:ঘানা জাতীয় মহিলা ফুটবল দল বিষয়শ্রেণী:আফ্রিকার জাতীয় নারী ফুটবল দল বিষয়শ্রেণী:ঘানায় ক্রীড়া বিষয়শ্রেণী:ঘানায় ফুটবল
লন্ডন আন্ডারগ্রাউন্ড যুক্তরাজ্যের বৃহত্তর লন্ডনের একাংশ এবং পার্শ্ববর্তী এসেক্স, হার্টফোর্ডশায়ার ও বাকিংহামশায়ারের দ্রুত পরিবহন ব্যবস্থা। লন্ডন আন্ডারগ্রাউন্ড অবশ্য লন্ডনের একমাত্র ভূগর্ভস্থ রেলপথ নয় – এখানে লন্ডন পোস্ট অফিস রেলওয়ে, কিংসওয়ে ট্রামওয়ে সাবওয়ে ও টাওয়ার সাবওয়েও রয়েছে। এছাড়া রয়েছে ডকল্যান্ডস লাইট রেলওয়ে ও ট্রামলিংকের মতো স্থানীয় রেলপথও। ১৮৬৩ সালে চালু হওয়া লন্ডন আন্ডারগ্রাউন্ড বিশ্বের প্রথম ভূগর্ভস্থ রেলপথ।Wolmar 2004, p. 18. ১৮৯০ সালে এই পথে প্রথম ইলেকট্রিক্যাল ট্রেন চলাচল শুরু করে।Wolmar 2004, p. 135. নাম যাই হোক, এই রেলপথে ৫৫ শতাংশই ভূপৃষ্ঠস্থ। সংক্ষেপে সরকারি ভাবে এই রেলপথের নাম দি আন্ডারগ্রাউন্ড, আর বেসরকারি ভাবে দ্য টিউব।   তথ্যসূত্র    বহিঃসংযোগ   Transport for London Home page     Last Tube Times for London Undergound    বিষয়শ্রেণী:১৮৬৩-এ ইংল্যান্ডে প্রতিষ্ঠিত বিষয়শ্রেণী:ভূগর্ভস্থ লন্ডন বিষয়শ্রেণী:লন্ডনে পরিবহণের পদ্ধতি বিষয়শ্রেণী:লন্ডনের রেল পরিকাঠামো বিষয়শ্রেণী:যুক্তরাজ্যের দ্রুতগামী গণপরিবহন ব্যবস্থা
রাষ্ট্রপতি নির্বাচন ১৯৮৬, বাংলাদেশে ১৫ই অক্টোবর ১৯৮৬ সালে অনুষ্ঠিত হয়।Nohlen, D, Grotz, F & Hartmann, C (2001) Elections in Asia: A data handbook, Volume I, p525 ISBN 019924958 নির্বাচনে হুসেইন মুহাম্মদ এরশাদ জয়লাভ করেন, যিনি ৮৪.১% ভোট লাভ করেন। মোট ৫৪.৯% ভোট সংগৃহীত হয়েছিল।Nohlen, D, Grotz, F & Hartmann, C (2001) Elections in Asia: A data handbook, Volume I, p545 ISBN 019924958   ফলাফল  প্রর্থীদলভোট%হুসেইন মুহাম্মদ এরশাদজাতীয় পার্টি২১,৭৯৫,৩৩৭৮৪.১মওলানা মুহাম্মদউল্লাহবাংলাদেশ খেলাফত আন্দোলন১,৫১০,৪৫৬৫.৮সৈয়দ ফারুক রহমানবাংলাদেশ ফ্রিডম পার্টি১,২০২,৩০৩৪.৬নয় জন অন্য প্রার্থী ১,৪০৮,১৯৫৫.৪অবৈধ/খালি ভোট৩৮০,৭৪৫-মোট২৬,২৯৭,৩৩৭১০০উৎস: Nohlen et al.   তথ্যসূত্র   বিষয়শ্রেণী:১৯৮৬-এ বাংলাদেশ বিষয়শ্রেণী:বাংলাদেশের রাষ্ট্রপতি নির্বাচন বিষয়শ্রেণী:১৯৮৬-এ বাংলাদেশে নির্বাচন বিষয়শ্রেণী:১৯৮৬-এ এশিয়ায় নির্বাচন
দাগনভূঞা বাংলাদেশের দক্ষিণাঞ্চলের একটি ছোট শহর। এটি চট্টগ্রাম বিভাগের অন্তর্গত ফেনী জেলায় অবস্থিত দাগনভূঞা উপজেলার প্রধান শহর। এ শহরটি  দাগনভূঞা উপজেলা প্রশাসনিক সদর দফতর। ১৩.৬৯ বর্গকিলোমিটার আয়তন এবং ৩৩,৫৭৪ জন জনসংখ্যা বিশিষ্ট শহরটি দাগনভূঞা পৌরসভা দ্বারা শাসিত হয়। জনসংখ্যার বিচারে দাগনভূঞা ফেনী জেলার তৃতীয় বৃহত্তম শহর।  নামকরণ দাগনভূঞার পূর্ব নাম গোপীগঞ্জ/গুপিগঞ্জ যা ভুলুয়া রাজ্যের অধীনে শাসিত হতো । ইতিহাস পর্যালোচনায় দেখা যায়, প্রখ্যাত জমিদার শ্রী অরুণ সিং বাহাদুরের স্ত্রীর নাম ছিল শ্রী গোপীদেবী যিনি স্বামীর জমিদারীর দায়িত্ব গ্রহণ করেন। সে থেকে তার নাম অনুসারে জমিদারী স্টেট গোপীগঞ্জ নামে পরিচিতি লাভ করে। জমির আহমেদ-এর সূত্র মতে পরবর্তীতে মুঘল সম্রাট শাহাজাহানের পুত্র শাহাজাদা সুজার আমলে বারো ভুঁইয়াদের কোন এক উপবংশের মাতুভূঁঞা ও দাগনভূঁঞা নামে দু’জন বিশিষ্ট ব্যক্তি ঐ সময় ফেনীর পশ্চিমাঞ্চলে বসতি স্থাপন করেছিলেন। মাতুভূঁঞা ও দাগনভূঁঞা এই দুই ব্যক্তির মাতুভূঁঞা বর্তমান ভূঁঞা বাড়িতে এবং অপরজন দাগনভূঁঞা দিঘীর পার্শ্বে স্থায়ী বসতি স্থাপন করেন বলেন ধারণা করা হয়। ফলশ্রুতিতে তার নাম অনুসারে এলাকাটি দাগনভূঞা হিসেবে খ্যাতি পায়।  ইতিহাস ১৮৭৬ সালে ব্রিটিশ সরকারের প্রশাসনিক প্রয়োজনে গঠিত বৃহত্তর নোয়াখালীর অংশ হিসেবে ফেনী মহকুমার অন্তর্গত দাগনভূঞাকে ১৯৭৯ সালে সরকারের প্রশাসনিক প্রয়োজনে দাগনভূঞা থানা হিসেবে রূপান্তর করা হয়। তৎমধ্যে ফেনী মহকুমাকে ১৯৮৪ সালের মার্চ মাসে ফেনীকে জেলা হিসেবে রূপান্তর করা হয় এবং পরবর্তীতে ১৯৮৩ সালে সরকার দাগনভূঞা থানাকে দাগনভূঞা উপজেলায় উন্নীত করা হয়। তখন এ দাগনভূঞা শহরকে উপজেলা শহর(সদর দফতর) করা হয়। পরবর্তীতে ২০০০ সালে দাগনভূঞা পৌরসভা প্রতিষ্ঠিত হলে এ শহর পৌর শহরের মর্যাদা লাভ করে।  ভাষা ও সংস্কৃতি দাগনভূঞা অঞ্চলের ভূ-প্রকৃতি ও ভৌগোলিক অবস্থান এই অঞ্চলের মানুষের ভাষা ও সংস্কৃতি গঠনে ভূমিকা রেখেছে। এখানে ভাষার মূল বৈশিষ্ট্য বাংলাদেশের অন্যান্য অঞ্চলের মত হলেও, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। দাগনভূঞার আঞ্চলিক ভাষা মূলত নোয়াখালী উপভাষা যা  সন্নিহিত নোয়াখালী, লক্ষ্মীপুর এবং কুমিল্লার চৌদ্দগ্রামের ভাষার মিল পাওয়া যায়। চট্টগ্রামের ভাষার সাথে সামান্য মিল থাকলেও বৈসাদৃশ্যই অধিক। এই এলাকার ইতিহাস পর্যালোচনায় দেখা যায় যে দাগনভূঞার সভ্যতা বহুপ্রাচীন। এই এলাকায় প্রাপ্ত প্রত্নতাত্ত্বিক নিদর্শন প্রাচীন সভ্যতার বাহক হিসেবে দেদীপ্যমান।  প্রশাসন এ শহরটি দাগনভূঞা পৌরসভা নামক একটি স্থানীয় সরকার সংস্থা(পৌরসভা) দ্বারা পরিচালিত হয় যা ৯টি ওয়ার্ড এবং ২০টি মহল্লায় বিভক্ত । ১৩.৬৯ বর্গ কি.মি. আয়তনের দাগনভূঞা শহরের ১২.৭৬ বর্গ কি.মি. এলাকা  দাগনভূঞা পৌরসভা দ্বারা শাসিত হয়। এ পৌর শহরের নাগরিকদের পৌরসেবা ও অন্যান্য সুযোগ-সুবিধা প্রদান করাই এ সংস্থার কাজ।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৩ মিটার।  জনসংখ্যা বাংলাদেশের আদমশুমারি ও গৃহগণনা-২০১১ অনুযায়ী দাগনভূঞা শহরের মোট জনসংখ্যা ৩৩,৫৭৪ জন যার মধ্যে ১৬,৮১৪ জন পুরুষ এবং ১৬,৭৬০ জন নারী। এ শহরের পুরুষ এবং নারী অনুপাত ১০১:১০০।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান
মোহাম্মদ বরকতুল্লাহ (১৯৪৪ - ৩ আগস্ট ২০২০) ছিলেন একজন বাংলাদেশী টেলিভিশন ব্যক্তিত্ব, পরিচালক এবং প্রযোজক। তিনি বাংলাদেশ টেলিভিশনের মহাব্যবস্থাপক হিসেবে দায়িত্ব পালন করেন এবং বিটিভির জনপ্রিয় ধারাবাহিক নাটক যেমন কোথাও কেউ নেই, সকাল সন্ধ্যা, ঢাকায় থাকি এবং নক্ষত্রের রাত পরিচালনা ও নির্মাণের জন্য তিনি উল্লেখযোগ্য ছিলেন। তিনি চ্যানেল ওয়ান ও বাংলাভিশনের প্রধান হিসেবেও দায়িত্ব পালন করেছেন।   ব্যক্তিগত জীবন  বরকতুল্লাহর বিয়ে করেছিলেন নৃত্যশিল্পী ও অভিনেত্রী জিনাত বরকতুল্লাহকে। একসঙ্গে তাদের দুই কন্যা, অভিনেত্রী, মডেল ও নৃত্যশিল্পী বিজরী বরকতুল্লাহ এবং কাজরী বরকতুল্লাহ।  বাংলাদেশে কোভিড-১৯ মহামারি চলাকালীন কোভিড-১৯ এ আক্রান্ত হওয়ার পর ঢাকার গ্রীন লাইফ মেডিকেল কলেজ ও হাসপাতালে ৩ আগস্ট ২০২০-তে তিনি মারা যান।   পরিচালিত নাটক   কোথাও কেউ নেই  নক্ষত্রের রাত  সকাল সন্ধ্যা  ঢাকায় থাকি  ছাড়পত্র   তথ্যসূত্র   বিষয়শ্রেণী:বাংলাদেশী টেলিভিশন প্রযোজক বিষয়শ্রেণী:১৯৪০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:বাংলাদেশে কোভিড-১৯ বৈশ্বিক মহামারিতে মৃত্যু বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ বিষয়শ্রেণী:পটুয়াখালী জেলার ব্যক্তি বিষয়শ্রেণী:বরিশাল বিভাগের চলচ্চিত্রকার
ভারতের সংবিধানের অনুচ্ছেদ ২৬৩ অনুযায়ী এক আন্তঃরাজ্যিক পরিষদ স্থাপন করা হবে "যদি কোন সময়ে রাষ্ট্রপতির নিকট ইহা প্রতীয়মান হয় যে... একটি পরিষদ স্থাপন দ্বারা জনস্বার্থ সাধিত হইবে"। সুতরাং সংবিধান নিজে আন্তঃরাজ্যিক পরিষদ প্রতিষ্ঠা করেনি, কারণ যখন সংবিধান রচনা করা হয়েছিল তখন এর প্রয়োজনবোধ করা হয়নি। ২৮ মে ১৯৯০-এ সরকারিয়া কমিশনের সুপারিশ অনুযায়ী এক রাষ্ট্রপতি আদেশ দ্বারা এক স্থায়ী প্রতিষ্ঠান হিসাবে আন্তঃরাজ্যিক পরিষদ স্থাপন করা হয়েছিল। এছাড়া, বিচারপতি আর. এস. সরকারিয়ার সভাপতিত্বে কেন্দ্র-রাজ্য সম্পর্ক কমিশন সুপারিশ করেছিল যে অনুচ্ছেদ ২৬৩ অনুযায়ী আন্তঃসরকারি পরিষদ নামক এক স্থায়ী আন্তঃরাজ্যিক পরিষদ গঠন করা উচিত। এই কমিশনের সুপারিশে স্থাপিত আন্তঃরাজ্যিক পরিষদকে ভঙ্গ করা বা পুনঃপ্রতিষ্ঠা করা সম্ভব নয়। সুতরাং আন্তঃরাজ্যিক পরিষদ বর্তমানে একটি স্থায়ী সাংবিধানিক প্রতিষ্ঠান, যার উদ্দেশ্য রাজ্যের মধ্যে নীতি, অভিন্ন স্বার্থ ও বিবাদ নিয়ে অনুসন্ধান করা।   উদ্দেশ্যসমূহ  অনুচ্ছেদ ২৬৩ অনুযায়ী আন্তঃরাজ্যিক পরিষদের উদ্দেশ্য নিম্নরূপ:  রাজ্যসমূহের মধ্যে যে বিবাদ উদ্ভূত হতে পারে, তার সম্পর্কে অনুসন্ধান করা ও মন্ত্রণা দেওয়া।  যে সকল বিষয়ে রাজ্যসমূহের মধ্যে কয়েকটি বা সবগুলির অথবা সংঘের ও এক বা একাধিক রাজ্যের অভিন্ন স্বার্থ আছে, সেইসকল বিষয়ে তদন্ত ও আলোচনা করা।  ঐরূপ কোনো বিষয় সম্বন্ধে সুপারিশ করা এবং বিশেষত, সেই বিষয় সম্পর্কে নীতি ও কার্যের সুষ্ঠুতর সংযোজনের জন্য সুপারিশ করা।   সংগঠন  আন্তঃরাজ্যিক পরিষদ নিম্নলিখিত সদস্য নিয়ে গঠিত:  প্রধানমন্ত্রী, সভাপতি।  সমস্ত রাজ্যের মুখ্যমন্ত্রী।  রাষ্ট্রপতি শাসনের অধীনস্থ রাজ্যের রাজ্যপাল।  বিধানসভা রয়েছে এমন কেন্দ্রশাসিত অঞ্চলের মুখ্যমন্ত্রী।  বিধানসভা নেই এমন কেন্দ্রশাসিত অঞ্চলের উপরাজ্যপাল ও প্রশাসক।  স্বরাষ্ট্রমন্ত্রী সহ ছয়জন ক্যাবিনেট মন্ত্রী, যাঁরা প্রধানমন্ত্রী দ্বারা মনোনীত হবেন।  স্ট্যান্ডিং কমিটি  স্বরাষ্ট্রমন্ত্রী, সভাপতি।  ৫ জন ক্যাবিনেট মন্ত্রী।  ৯ জন মুখ্যমন্ত্রী।   বৈঠকসমূহ  ১৯৯০ সালে স্থাপিত হওয়ার পর আন্তঃরাজ্যিক পরিষদে ১২টি বৈঠক সম্পন্ন হয়েছিল।   ক্রমিকসংখ্যা তারিখ প্রধানমন্ত্রী ১ ১০ অক্টোবর ১৯৯০ ভি. পি. সিং ২ ১৫ অক্টোবর ১৯৯৬ এইচ. ডি. দেবে গৌড় ৩ ১৭ জুলাই ১৯৯৭ ইন্দ্র কুমার গুজরাল ৪ ১৮ নভেম্বর ১৯৯৭ ৫ ২২ জানুয়ারি ১৯৯৯ অটলবিহারী বাজপেয়ী ৬ ২০ মে ২০০০ ৭ ১৬ নভেম্বর ২০০১ ৮ ২৭–১৮ মার্চ ২০০৩ ৯ ২৮ জুন ২০০৫ মনমোহন সিংহ ১০ ১২ ডিসেম্বর ২০০৬ ১১ ১৬ জুলাই ২০১৬ নরেন্দ্র মোদী ১২ ২৫ নভেম্বর ২০১৭   তথ্যসূত্র   বিষয়শ্রেণী:ভারতের রাজ্য সরকার
জলপাইরঙা সাগর কাছিম বা পান্না কাছিম (), (দ্বিপদ নাম: Lepidochelys olivacea) হচ্ছে সাতটি সাগর কচ্ছপের ক্ষুদ্রতম প্রজাতিগুলোর একটি। এই প্রজাতির কাছিম প্রশান্ত মহাসাগর, দক্ষিণ আটলান্টিক মহাসাগর এবং ভারত মহাসাগর এলাকার উষ্ণ পানিতে বাস করে। বাংলাদেশে এই প্রজাতির কাছিমের প্রধান আবাসস্থল হলও সেন্ট মার্টিন দ্বীপ, সুন্দরবন এবং বঙ্গোপসাগরের অন্যান্য দ্বীপপুঞ্জ।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ, খণ্ড: ২৫ (ঢাকা: বাংলাদেশ এশিয়াটিক সোসাইটি, ২০০৯), পৃ. ৮১-৮২। খোলসের জলপাই সবুজ রঙটাই এর নামের উৎস।   বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪২।  বিবরণ  হাল্কা গড়নের এই কচ্ছপের গড়পড়তা ওজন প্রায় ৪৬ কিলোগ্রাম (১০০ পাউন্ড)। খোলস উঁচু গম্বুজের মতো, পিঠের খোলসের দৈর্ঘ্য প্রায় ৭৬ সেন্টিমিটার (২.৫ ফুট)। খোলসের রঙ পিঠের দিকে গাঢ় জলপাই সবুজ আর বুকের দিকে (বক্ষাবরণ) হলদে সবুজ। পিঠের খোলসে পাশের দিকে সাধারণত ছয় জোড়া পার্শ্বখন্ড থাকে। তবে প্রকৃতিতে এর বেশি, ৯ জোড়া পর্যন্ত পার্শ্বখন্ডের অধিকারী জলপাই সবুজ কচ্ছপও দেখা গেছে।  বিস্তৃতি  জলপাইরঙা সাগর কাছিম বিশ্বজুড়ে গ্রীষ্মপ্রধান এলাকার উপকূলে দেখা যায়। প্রশান্ত মহাসাগর ও ভারত মহাসাগরের  ভারত, আরব, জাপান, মাইক্রোনেশিয়া, দক্ষিণ আফ্রিকা, অস্ট্রেলিয়া এবং নিউজিল্যান্ড  এর উপকূল এলাকা এবং আটলান্টিক মহাসাগরীয় ব্রাজিল, সুরিনাম, গায়ানা, ফ্রেঞ্চ গায়ানা এবং ভেনেজুয়েলার উপকূল এলাকায় এদের দেখতে পাওয়া গেছে। ক্যারিবিয়ান সাগরের পুয়ের্তো রিকো, পূর্ব প্রশান্ত মহাসাগরের গ্যালাপাগোস দ্বীপপুঞ্জ, চিলির উপকূল আর ক্যালিফোর্নিয়া উপসাগরেও এদের পাওয়া গেছে। এদের পরিযায়ী গতিবিধির উপর বিস্তর গবেষণা না হলেও অন্তত ৮০টি দেশের উপকূল ব্যবহার করার তথ্য পাওয়া গেছে।  ঐতিহাসিকভাবে এই প্রজাতিটি প্রাচুর্যময়। ১৯৬৮ সালেই কেবল মেক্সিকো উপকূল থেকে ১০ লক্ষ জলপাইরঙা সাগর কাছিম আহরণ করা হয়েছিল।  প্রজনন প্রজননের অন্যতম জায়গা গোয়াতে সেপ্টেম্বর থেকে মার্চ এদের প্রজননের সময়কাল। স্ত্রী কাছিমেরা হাজার হাজার কিমি পথ পাড়ি দিয়ে তাদের জন্মস্থানে ফিরে আসে ডিম পাড়বার জন্য। পরুষেরা কখনো ডাঙ্গায় ওঠেনা। রাতে জোয়ারের সময় কাছিমেরা সমুদ্রতটে উপস্থিত হয়ে বালি খুঁড়ে তাদের বাসা বানায় ও গড়ে প্রায় ৩০ থেকে ১৬০ টা টেনিস বলের মতো ডিম পাড়ে। শিকারীদের থেকে ডিমগুলোকে বাঁচানোর জন্য তারা তাদের বাসা বালি চাপা দিয়ে দেয়। ৪০ থেকে ৭০ দিনের মধ্যে ডিম ফুটে বাচ্চা বেরোয়। যত বাসার তাপমাত্রা বেশি থাকে স্ত্রী কাছিম জন্মাবার সম্ভাবনা তত বেশি।https://timesofindia.indiatimes.com/times-special/turtle-nursery-goa-has-a-giant-class-of-23/articleshow/99857819.cms চিত্রশালা   তথ্যসূত্র    বহিঃসংযোগ   NOAA Fisheries olive ridley web page  বিষয়শ্রেণী:ভারতের সরীসৃপ বিষয়শ্রেণী:বাংলাদেশের সরীসৃপ বিষয়শ্রেণী:বাংলাদেশের কচ্ছপ বিষয়শ্রেণী:বাংলাদেশের উভচর বিষয়শ্রেণী:ভারতের কচ্ছপ বিষয়শ্রেণী:পাকিস্তানের সরীসৃপ বিষয়শ্রেণী:সামূদ্রিক কচ্ছপ বিষয়শ্রেণী:সাগর কাছিম বিষয়শ্রেণী:১৮২৯-এ বর্ণিত সরীসৃপ
আশ্তা () ভারতের মহারাষ্ট্র রাজ্যের সাঙ্গলি জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৬৭ মিটার (১৮৬০ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে আশ্তা শহরের জনসংখ্যা হল ৩৩,১৯০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে আশ্তা এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
নভজ্যোত চানা (জন্ম ২৪শে নভেম্বর ১৯৮৩) গ্লাসগোতে ২০১৪ কমনওয়েলথ গেমসে পুরুষদের ৬০ কেজি ওজন শ্রেণিতে রৌপ্যপদক অর্জনকারী এক ভারতীয় জুডোকা। তিনি ভারতের পাঞ্জাব রাজ্যের হোশিয়ারপুর জেলার বাসিন্দা। চানা বর্তমানে পাঞ্জাব পুলিশে চাকরি করছেন।  কমনওয়েলথ গেমসের সেমিফাইনাল দক্ষিণ আফ্রিকার ড্যানিয়েল লে গ্র্যাঞ্জকে হারিয়েছিলেন নভজ্যোত। এর আগে তিনি কোয়ার্টার ফাইনালে অস্ট্রেলিয়ার ২৩ বছর বয়সী টম পাপাসকে হারিয়েছিলেন তিনি।   বহিঃসংযোগ  কমনওয়েলথ গেমস গ্লাসগো ২০১৪ এ পদক বিজয়ীদের তালিকা  তথ্যসূত্র   বিষয়শ্রেণী:১৯৮৩-এ জন্ম বিষয়শ্রেণী:২০১৪ কমনওয়েলথ গেমসে জুডোকা বিষয়শ্রেণী:হোশিয়ারপুরের ব্যক্তিত্ব বিষয়শ্রেণী:জীবিত ব্যক্তি বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:২১শ শতাব্দীর ভারতীয় ব্যক্তি
দীপা শশীধরন ( ; জন্ম: ৩ জুলাই ১৯৭৪) একজন ভারতীয় নৃত্যশিল্পী এবং কুচিপুড়ি নৃত্যবিদ শ্রীমতি মঞ্জু ভারগাভির প্রধান শিষ্য। তিনি ভারতীয় ধ্রুপদী নৃত্যের ধরন কুচিপুড়ির একজন শিক্ষক, প্রেরণাদায়ক ও উদ্যোক্তা। News The Hindu - 22 August 2014Government of India - CCRTIndia - ProfileWebsite High Beam   প্রাথমিক জীবন এবং শিক্ষা  দীপা প্রথমে নামকরা গুরু কলামন্ডলম ঊষা দাতর এবং ড. সাবিত্রী রামাইয়ার অধীনে ৫ বছর বয়সে  ধ্রুপদী নৃত্য ভরতনাট্যম শেখা শুরু করেন। তারপর ৮ বছর বয়স থেকে কুচিপুড়ি বিশারদ শ্রীমতি মঞ্জু ভারগাভির অধীনে কুচিপুড়ি শেখা শুরু করেন এবং শেখেন তিন দশক ধরে। বর্তমানে তিনি গুরু ভেমপতি রবি শঙ্করের কাছে প্রশিক্ষণ নিচ্ছেন ।    পেশা  অজস্র একক নৃত্য পরিবেশনা সহ ভারত ও বিদেশে নৃত্যনাট্যে মুখ্য ভূমিকার পাশাপাশি দীপা তাঁর গুরুর সাথেও নৃত্য পরিবেশন করেছেন। এছাড়াও বহু সম্মানজনক উৎসব এবং অনুষ্ঠানে তিনি নৃত্যাভিনয় করেছেন।  কর্ণাটক সরকারের কুচিপুড়ি পাঠ্য বইয়ের কমিটি তাঁর নৃত্যের ছবি রাজ্যের কুচিপুড়ি পাঠ্য বইয়ে অন্তর্ভুক্ত করেছেন।  তাঁকে সংস্কৃতি কর্তৃক আয়োজিত হিউস্টন-টেক্সাসে অনুষ্ঠিত উত্তর আমেরিকার প্রথম আন্তর্জাতিক কুচিপুড়ি নৃত্য সম্মেলনে আমন্ত্রণ জানানো হয়েছিল। তাঁর দলের সাথে তিনি সেখানে নিবন্ধ উপস্থাপন করেছিলেন এবং একক নৃত্য পরিবেশন করেছিলেন।   দক্ষ পরামর্শদাতা হিসাবে দীপা ব্যাঙ্গালোরের কুচিপুডি শিল্প শৈলীর প্রশিক্ষণ প্রদান ও প্রচারের জন্য কুচিপুড়ি পরম্পরা ফাউন্ডেশনএর  প্রতিষ্ঠাতা। সম্প্রতি এই ফাউন্ডেশন শ্রী কৈথপ্রম দামোদরন নাম্বুথ্রির নেতৃত্বে কালিকটের স্বামী তিরুনাল একাডেমিতে মাস্টার ক্লাস পরিচালনার ক্ষেত্রে তার পরিষেবা শুরু করেছে। একজন স্বতন্ত্র শিক্ষক হিসেবে দীপার পরিষেবা ব্যাঙ্গালোরের বহু প্রবীণ শিল্পী ব্যবহার করেছেন।  তিনি ব্যাঙ্গালুরুতে উদ্ভাবনী নৃত্য উৎসব, কর্মশালা এবং বেশিরভাগ কাঙ্ক্ষিত অনুষ্ঠানের আয়োজনের সাথে জড়িত থাকেন। News Deccan Herald - 17 May 2012  দীপা সৃজনশীল সাংগঠনিক দক্ষতার অধিকারী একজন চিন্তাশিল্পী। তিনি তাঁর নাচের কৌশল এবং প্রচুর নৃত্যনাট্য তিনি শুধু ভারতেই নয় উত্তর আমেরিকা, সংযুক্ত আরব আমিরাতেও দেখিয়েছেন। তাঁর কুচিপুড়ি নৃত্যের স্বাভাবিক আকর্ষণ তাঁকে প্রজন্মের অসাধারণ নৃত্য শিল্পী হিসাবে আলাদা করেছে এবং তিনি প্রচুর প্রশংসা কুড়িয়েছেন।   তিনি বহু উপাধি এবং পুরস্কার পেয়েছেন, যেমন যুবরঙ্গ কর্তৃক কর্ণাটকের সেরা কুচিপুড়ি নৃত্যশিল্পী, কটকের নৃত্য শিরোমনি জাতীয় পুরস্কার এবং কুচিপুড়ি নৃত্যশিল্পী পদ্মশ্রী শোভা নাইডু কর্তৃক সত্যভামা পুরস্কার। ১৯৯৫ সালে তিনি দূরদর্শনের স্বীকৃত শিল্পী ছিলেন।   নৃত্য ছাড়াও শিল্প সম্পর্ক ও ব্যক্তিগত ব্যবস্থাপনায় আইন বিষয়ের ওপর তাঁর স্নাতকোত্তর ডিপ্লোমা আছে। তিনি সফটওয়্যার শিল্পে মানব সম্পদ উন্নয়নে বিশেষজ্ঞ এবং বর্তমানে মানব পুঁজি ব্যবস্থাপনা সেবার একজন উদ্যোক্তা এবং কর্মা ক্রিয়েটর্স কোম্পানির মালিক।    পুরস্কার এবং শংসাপত্র  সেরা কুচিপুড়ি শিল্পী যুবরঙ্গ   নৃত্য শিরোমণি জাতীয় পুরস্কার সত্যভামা শ্রেষ্ঠ পুরস্কার নৃত্য বিলাসিনী    তথ্যসূত্র   বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভরতনাট্যম নৃত্যশিল্পী বিষয়শ্রেণী:কুচিপুড়ি নৃত্যশিল্পী বিষয়শ্রেণী:কর্ণাটকের নৃত্যশিল্পী বিষয়শ্রেণী:ব্যাঙ্গালোর বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:ভারতীয় নারী নৃত্য পরিচালক বিষয়শ্রেণী:ভারতীয় নৃত্য পরিচালক বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:মালয়ালী ব্যক্তি বিষয়শ্রেণী:কর্ণাটকের নারী শিল্পী বিষয়শ্রেণী:২০শ শতাব্দীর ভারতীয় নারী শিল্পী
অনিন্দিতা বসু (জন্ম: ১০ এপ্রিল, ১৯৮৬) একজন ভারতীয় বাংলা চলচ্চিত্র অভিনেত্রী।   কর্মজীবন  হলেন তার কর্মজীবন শুরু করেন গানের ওপারে নামক ধারাবাহিকে অভিনয়ের মাধ্যমে এবং তাকে বউ কথা কও নামক ধারাবাহিকে অভিনয় করতে দেখা গিয়েছিল। ২০১০ সালের বাংলা চলচ্চিত্র ক্লার্ক দিয়ে তিনি বড়ো পর্দার আত্মপ্রকাশ করেছিলেন ।   চলচ্চিত্র    ক্লার্ক (২০১০)  জানি দেখা হবে (২০১১)  ভূতের ভবিষ্যৎ (২০১২)  হেমলক সোসাইটি (২০১২)  খাসি কাটা- এ গোট সাগা (২০১৩)  গুটি মল্লার (২০১৬)   তথ্যসূত্র    বহিঃসংযোগ     বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:বাংলা চলচ্চিত্র অভিনেত্রী
জেনিস ওয়েনরাইট (জন্ম ২ ডিসেম্বর ১৯৪০) একজন ব্রিটিশ ফ্যাশন ডিজাইনার। তিনি জটিল সূচিকর্ম এবং অ্যাপ্লিক সমন্বিত উচ্চ মানের কাপড় ব্যবহার করে গ্ল্যামারাস বায়াস-কাট এবং উপযোগী টুকরা তৈরি করার জন্য পরিচিত। ফ্যাশন মিউজিয়াম, বাথ তার কাজের বেশ কয়েকটি টুকরো ধারণ করে এবং ভিক্টোরিয়া এবং অ্যালবার্ট মিউজিয়ামও তার স্থায়ী সংগ্রহে তার তিনটি টুকরো ধারণ করে।       তথ্যসূত্র   বিষয়শ্রেণী:১৯৪০-এ জন্ম বিষয়শ্রেণী:ব্রিটিশ বেশভূষাশৈলী নকশাবিদ বিষয়শ্রেণী:২০২৩-এ মৃত্যু